જામનગરમાં એસઓજી પોલીસે ગત સપ્તાહમાં ખીમલિયા ગામના સીમના એક ઝુંપડામાં દરોડો પાડીને કેફી પદાર્થ મીથામ ફેન્ટામાઇન પાઉડરના 74 ગ્રામ 440 મિલિગ્રામ જથ્થા સાથે એક શખ્સને દબોચી લઇ રૂ.1.86 લાખના કેફી પદાર્થ ઉપરાંત રોકડ, મોબાઇલ અને વજનકાંટા સહીત રૂ.2.73 લાખનો મુદામાલ કબજે કર્યો હતો.આ માદક પદાર્થનો જથ્થો મુંબઇના શખ્સે સપ્લાય કર્યો હોવાનુ ખુલ્યુ હતુ.જે પ્રકરણની પંચ બી પોલીસે તપાસ હાથ ધરી સપ્લાયર મનાતા હાલ મુંબઇમાં રહેતા રાણાવાવના વતની એવા શખ્સને દબોચી લીધો છે.પોલીસે આરોપીના પાંચ દિવસના રીમાન્ડ મેળવીને સધન પૂછપરછ હાથ ધરી છે.